AlexejDobrolubov/national_council_slovak_2010 huggingface dataset:
33. schôdza NR SR - 6.deň - A. dopoludnia
Dátum: 2025-04-02
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

vymazať 60. Ďakujem za slovo. Kolega, vy ste citoval pána Kaliňáka zo známej poľovníckej chaty a je podľa mňa teda naozaj veľmi smutné, že osud Slovenska sa napísal na poľovníckej chate a táto vláda ide doslova ako z nejakého chatového scenára. A spomínal si rovnako aj to, že aké by to bolo, keby sme teraz začali my konšpirovať a vyzývať farmárov, aby nedodržiavali opatrenia. Ja by som naozaj vyzvala pána ministra, aby na toto zareagoval a povedal, že čo ako, ako by sa potom správal alebo čo by hovoril na nás, ako na opozíciu, lebo presne toto robil Robert Fico počas covidu, že spochybňoval očkovanie aj združovanie ľudí a výsledkom vďaka tomu boli naozaj tisíce mŕtvych. A ja mám teda tiež takú osobnú skúsenosť od nás z obce, kde dôchodkyňa verila Robertovi Ficovi a nakoniec zomrela, pretože nedodržiavala opatrenia. A aj keď, pán minister, po vás ako keby tieto naše výhrady stekajú ako dážď po plechu, čo mi teda príde akože ako najdesivejšie, tak, prosím, naozaj začnite trochu počúvať a stiahnite tento zákon. Ďakujem.
33. schôdza NR SR - 5.deň - B. popoludní
Dátum: 2025-04-01
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

47. Ďakujem veľmi pekne za slovo. Pán minister, vy hovoríte, že robíte všetko pre verejné financie, len teda možno by bolo dobré, keby ste to povedal aj svojim kolegom vo vláde, lebo naozaj neviem, či je uveriteľné, ak na jednej strane rozdávate doživotnú rentu, nakupujete rôzne nepotrebné veci, podpisujete nevýhodné audítorské zmluvy a dávate milióny na výdavky, ktoré by ste naozaj dávať nemuseli. Tam by sa dalo napríklad ušetriť a nemuseli by ste brať napríklad percentá potom samosprávam. Treba si však povedať, že stav, aký tu aktuálne máme vo fungovaní našich samospráv, je dlhodobo neudržateľný a otázka je, čo s tým vieme urobiť. Pretože aktuálne naozaj niektoré samosprávy dávajú 70 až 80 % svojich výdavkov na chod vlastne úradov. Zároveň je nešťastné, ak nám potom Európska únia dáva peniaze na zefektívnenie verejnej správy a my urobíme centrá zdieľaných služieb absolútne nesystémovo a rovnako neudržateľne. A naozaj potrebujeme tu férovú diskusiu o tom, čo treba zmeniť vo financovaní a rovnako aj v kompetenciách, ktoré musia dneska samosprávy vykonávať. Ďakujem.
35. schôdza NR SR - 9.deň - B. popoludní
Dátum: 2025-06-10
Poslanec: Horecký, Ján (KDH)
Druh vystúpenia: Vystúpenie s faktickou poznámkou

56. Ďakujem za slovo, pán predseda. Pani kolegyňa, ďakujem za vaše vystúpenie. Osobitne som si všimol dva momenty, ktoré chcem podčiarknuť a pridať sa k nim. Jeden z nich je to, že si nesmieme zvyknúť. Nesmieme si zvyknúť na to, že je tu vojna. Nesmieme otupieť vo svojom svedomí, ani v úsilí postaviť sa na správnu stranu dejín. Toto je vec, ktorá je v ľudskej histórií v dejinách ľudstva spoznaná ako reálne riziko, reálne riziko toho, ako víťazi píšu dejiny. A my naozaj nevieme ešte, ako tá vojna dopadne. Ale ak by sme si, ak by si ľudia, naši starí rodičia zvykli na tú moc a prevahu, ktorú mal kedysi Hitler, keby zrezignovali na to, v akom štáte žijú, nebolo by SNP. Nebola by Veľká Británia, ktorá čelila celému, v podstate hitlerovskej Európe. Nebola by víťazná II. svetová vojna a porážka hitlerovského Nemecka. Tiež bolo vtedy pre mnohých jednoduchšie pridať sa k silnejšiemu, vidieť, že to je ekonomicky výhodné. Na toto sa zvyknúť nesmie. Keď som istý čas robil pre jednu súkromnú sieť škôl, zriadili sme triedy pre deti z Ukrajiny, mesiace trvalo, kým kreslili na nástenkách, to mali obrázky z domu, ako letí bomba, mŕtveho psíka, mamu, otca a hrdinskú obranu ich domovov. Tieto deti prejavili väčšiu múdrosť ako kolegovia z koalície. Ďakujem. (Potlesk.)
35. schôdza NR SR - 9.deň - B. popoludní
Dátum: 2025-06-10
Poslanec: Horecký, Ján (KDH)
Druh vystúpenia: Vystúpenie s faktickou poznámkou

36. Pán kolega, ďakujem za vaše pokojné vystúpenie plné konkrétnych príkladov a argumentov. Nuž zaujalo ma to, ako ste poukázali na naratív, aký vládna koalícia vo vzťahu ku konfliktu k nevyprovokovanej agresívnej vojne Ruska voči susednému národu, bratskému národu môžem povedať, Ukrajincom, má. Ten naratív je veľmi sympatický voči Rusom a veľmi nepriateľský až odmietajúci voči Ukrajincom. Pri každej príležitosti pozorne to vnímam. A toto je veľmi nebezpečná hra s ohňom aj do našich, do nášho vnútorného prostredia.
35. schôdza NR SR - 9.deň - A. dopoludnia
Dátum: 2025-06-10
Poslanec: Horecký, Ján (KDH)
Druh vystúpenia: Vystúpenie s faktickou poznámkou

32. Ďakujem za slovo, pán predsedajúci. Pán kolega Martin Šmilňák, ďakujem ti za tvoje vystúpenie, ktoré nepostrádalo, tak ako je u teba typické aj upozornenie na pointy aj s určitou zaangažovanosťou, niekedy až emotívnou, lebo ti na veciach záleží. Mal by nám všetkým. Jednoducho štátny záverečný účet je tak dôležité, ako si ty nazval, vysvedčenie hospodárenia štátu, že ovplyvňuje napokon všetky rezorty. Všetky hodnotenia plnenia rozpočtov rezortov. Nedávno sme mali takéto hodnotenie rozpočtu rezortu školstva, ktoré prednášal minister Drucker na výbore pre vzdelávanie, vedu, výskum, mládež a šport. Nuž a tam tiež sa operovalo s číslami, ktoré pôsobili skôr ako kamufláž, prepáčte mi to slovo, ako prekrytie niektorých skutočností, ktorých by sme si mali byť všetci vedomí. Nie je to len o nejakej politickej kritike, je to o zadaní, čo treba meniť a čo treba robiť. Minister hovoril napríklad o tom, ako sa zvýšil nominálne objem peňazí v rezorte školstva. Áno, lebo sa presunul z originálnych kompetencií rozpočet na materské školy, ale už zaniklo v tejto kamufláži fakt, že Slovensko zo 4,6 % HDP kleslo na 4,5 % HDP, čo sa týka podpory vzdelávania, vedy a výskumu. A pritom vieme, že to je jediný zdroj nášho pokroku a keď chceme dobehnúť okolité štáty, ktoré dávajú 5,1 až 5,2 % na túto strategickú oblasť, tak by sme mali bežať aspoň tak rýchlo, ako bežia oni. Ďakujem.
35. schôdza NR SR - 7.deň - B. popoludní
Dátum: 2025-06-05
Poslanec: Horecký, Ján (KDH)
Druh vystúpenia: Vystúpenie s faktickou poznámkou

124. Ďakujem za slovo, pán predseda. Nuž, chcem zopakovať aj to, čo povedal František Mikloško, musím to zopakovať, aj keď všetci sme počuli, ale zdôrazňujem to. Takáto služba sa nedá vnútiť, kňaz v nemocnici neprišiel nikoho presviedčať, nikoho zaťažovať a už vôbec nie vykonávať to, čo, pani kolegyňa, ste tu vy zvláštnym spôsobom prezentovali od rečníckeho pultu. Vždy je to na vyžiadanie a veľmi taktne, sú to často a môžu to byť často aj posledné chvíle toho človeka. Ja som veľmi rád, že môj otec, svokor, ktorý zomrel na rakovinu v trenčianskej nemocnici, tak mal to šťastie, že kým sme tam my prišli, tak mohol byť s človekom, ktorý ho, naším slovníkom, zaopatril, ktorý, pretože predstavte si, a vy by ste to podľa mňa mohli vedieť, človek nie je len mäso, ale má aj myseľ, má aj ducha a potrebuje, potrebuje komplexnú starostlivosť práve v najťažších chvíľach. A o tom je tá služba duchovná v nemocniciach s absolútnym rešpektom k ľuďom. V takýchto chvíľach sa nedá nič vnucovať, nič riešiť, preto ma aj mrzí, keď vy ste tu pootvárali kadejaké iné témy, citlivé, spôsobom, ktorý bol na výsosť necitlivý. Ďakujem.
35. schôdza NR SR - 7.deň - B. popoludní
Dátum: 2025-06-05
Poslanec: Horecký, Ján (KDH)
Druh vystúpenia: Vystúpenie s faktickou poznámkou

110. Ďakujem pekne, pán predseda. Medzi tými dvanástimi prílepkami, a to ma mrzí najviac, boli aj návrhy, o ktorých by sme vedeli rokovať a s ktorými by sme sa vedeli stotožniť, a ktoré by sme vedeli podporiť. Ale pripadá mi to medvedia služba, absurdné a škodlivé, takýto koktail pripraviť ku zákonu, školskému zákonu, ktorým chce rezort riešiť záškoláctvo a problémy s dochádzkou do školy. Tak toto má niekoľko negatív. Národná rada Slovenskej republiky, my sme zákonodarci. Kto má byť prvý v príklade dodržiavania zákonov, právnych princípov, princípov právneho štátu, ak nie samotní zákonodarci. A my v mene, neviem čoho, chvatu, chaosu v tom, ako sú body naprogramované, predkladania bodov, sme potom vystavení obrovskému tlaku hlasovať o dvanástich veciach, pri ktorých niekedy ani podľa toho čísla bodu niektorý poslanec nemusí vedieť, čo v tejto chvíli je práve na jeho rozhodnutí hlasovať. Opakujem, sú tam veci, aj dobré veci, ktoré by sme normálne podporili, ale nemôžeme ich predsa podporovať spôsobom, ktorý odporuje právnym princípom rokovacieho poriadku Národnej rady Slovenskej republiky. Musíme byť prví medzi rovnými v tom, ako dodržiavame zákon. Takéto niečo, prosím, nepripúšťajte. Ďakujem.
35. schôdza NR SR - 7.deň - B. popoludní
Dátum: 2025-06-05
Poslanec: Horecký, Ján (KDH)
Druh vystúpenia: Vystúpenie s faktickou poznámkou

64. Ďakujem pekne za slovo, pán predsedajúci. Možno trochu na odľahčenie, ale zároveň veľmi vážne, keď sme mali rozpravu k tomuto zákonu, tak som ocenil, že tento návrh zákona prispieva k téme popasovať sa s generačnou chudobou, so záškoláctvom, s predčasným ukončovaním povinnej školskej dochádzky, s odkázanosťou na sociálne dávky príliš veľkého počtu ľudí z MRK, zo SZP, lebo toto je naozaj strategická vec pre celé Slovensko za mňa. Vyhlásil som, že by to mala byť premiérska téma, že to je vec, s ktorou sa nedokáže popasovať samostatne žiaden minister školstva. No a určite som to nemyslel tak, ako som sa teraz dopočul a dozvedel, že k tomuto vládnemu návrhu zákona z dielne ministra školstva budú poprilepované prílepky z rôznych iných rezortov, ktoré naozaj nesúvisejú a podľa mňa trochu znižujú vážnosť tej témy, ktorú chce riešiť tento vládny návrh zákona. Ďakujem.
35. schôdza NR SR - 6.deň - B. popoludní
Dátum: 2025-06-04
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Pani kolegyňa, ja ďakujem za vaše vystúpenie, jednoznačne situácia na školách, a čo sa týka bezpečnosti subjektívneho aj objektívneho stavu bezpečnosti je veľmi dôležitá preto, lebo už sme boli svedkami násilia, ktoré súviselo, priamo sa dialo na školách, ale súviselo so žiakmi škôl. Samozrejme, tomuto je absolútne veľmi ťažké zabrániť, keďže máme 800-tisíc žiakov a ale predsa musíme práve preto urobiť maximum. Viete, často nám za príklad je dávaný fínsky systém, kde bolo dokonaných v priebehu posledných desať rokov päť vrážd na pôde škôl, a to Fíni vynakladajú iné prostriedky a inak sa snažia o to, aby sa deti a učitelia cítili na školách bezpečnosti. O to viac musíme zabrániť preventívne tomu, aby sme boli svedkami takých tragédií aj u nás. Dnes alebo teda dnes, včera sa stala tá nehorázna vec, kedy zbabelý, podlý útok dvoch mužov na cirkevnú materskú škôlku v Leviciach viedol až k fyzickému ataku pani učiteľky, ktorá bránila malé deti, bránila malé deti, ich bezpečnosť aj za cenu ohrozenia vlastného zdravia alebo teda nebodaj života, lebo nikdy neviete, ako taký útok môže skončiť. S tým, že títo dvaja, prepáčte, že to tak poviem expresívne, zbabelí ľudia, pretože keď muži dvaja vtrhnú za bieleho dňa medzi malé deti do škôlky, aby odcudzili pár vecí, na ktoré dočiahnu, tak to neviem nazvať inak. Tak zatiaľ je to v štádiu vyšetrovania, nám nenáleží komentovať vyšetrovanie, hovorí sa teda o výtržníctve, mne sa zdá, že toto musí byť exemplárne vyšetrené a poriadne zareagované. Ďakujem.
35. schôdza NR SR - 6.deň - B. popoludní
Dátum: 2025-06-04
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem za komentáre. Pani Puškárová, k vám len dve veci, tie ostatné sa nedajú komentovať. Dostať deti do škôl, asi ste neporozumeli o čom hovorím, čo hovorím. Ja vám rád pošlem svoj príhovor znovu, môžete si ho pomaly prečítať o rozmýšľať o ňom. Ja nemám cieľ nedostať deti do škôl, v tomto sa zhodneme. Len to čo robíte vy to nepomáha. Keby ste len kecali, ale vy škodíte tomu cieľu o ktorom deklarujete že ho chcete dosiahnuť. Ja som sa vám pokúsil pomôcť nie kvôli vám, ale kvôli tým deťom, ktoré tú situáciu potrebujú zmeniť. Ak to nepochopíte s tým sa nedá nič robiť. Hoci teda nespochybňujem to, že ste ekonómka na ekonomickej univerzite, prorektorka, ale viacej verím laureátovi Nobelovej cena na ekonómiu profesorovi Hackmanovi s jeho štúdiami trvajúcimi 30 rokov na 390 tisíc rodinách ako vám. No a ešte k pánovi kolegovi Hambálkovi. Nuž, snažil som sa vám opísať, priblížiť ako tá situácia na školách vyzerá. Ak to tak zjednodušíte, že si myslíte, že riaditelia sú tak neschopní ľudia, ktorí kvôli tomu, že im niekto pomôže s toaletami budú prižmurovať oči nad niečím flagrantným tak ich urážate. Videli ste, že tento príspevok na ktorý má, človek ktorý ho prednáša za klub tridsať minút bol vyčerpaný takmer celý. Ísť do nejakej konferencie, ja chodím do tých konferencií, som ta pozývaný ako odborník. A tie konferencie trvajú niekoľko dní. Môžeme sa o tom rozprávať. Vy ste člen školského výboru, nemám pocit že by na tom výbore vždy bol záujem veci dôkladne a podrobne rozobrať. Niekedy je to len o tom rýchlo to prejsť a schváliť to čo ste priniesli. Ďakujem. (Potlesk.)
35. schôdza NR SR - 6.deň - B. popoludní
Dátum: 2025-06-04
Poslanec: Horecký, Ján (KDH)
Druh vystúpenia: Vystúpenie v rozprave

Otvorene hovorili rodičom. No nemám ilúziu, že tieto naše príhovory si teraz pozerá aj 3 milióny, 4 milióny občanov a rodičov. Toto musíme urobiť naozaj zo strany vládnych inštitúcií, vlády, ministerstva školstva ja neviem. Ale začnime o tom hovoriť, lebo v tom je, toto nastaví budúcnosť Slovenska a my sa jej ešte verím dožijeme. Ďakujeme za pozornosť. KDH prinesie aj konkrétny návrh. (Potlesk.)
35. schôdza NR SR - 5.deň - B. popoludní
Dátum: 2025-06-03
Poslanec: Horecký, Ján (KDH)
Druh vystúpenia: Vystúpenie s faktickou poznámkou

127. Ďakujem. Teraz ľutujem, že faktická má dve minúty. Tak poďme. Nuž je to pravda, že nepomôže učiteľom alebo riaditeľom príkaz, pretože aj v predchádzajúcom príspevku pani Kalmárovej, aj v tom, ktorý som hovoril ja, je priznaný problém, že nie všetci riaditelia, nie všetci vedúci zamestnanci sú vybavení tou elementárnou schopnosťou vedieť hodnotiť, vedieť odmeňovať. Preto som hovoril o tom, že to treba na všetkých úrovniach posilniť funkčné, inovatívne, aktualizačné a pregraduálne vzdelávanie tak, aby sme pomohli. Medzitým môžete prísť metodická podpora, návod, best practice, nejaká syntéza tých, ktorí to vedia robiť perfektne. Školy si takto pomáhajú samé. Školy si organizujú konferencie, kde to toto know-how odovzdávajú, a preto by som chcel keby ministerstvo bolo súčasťou tohto hnutia k vyššej kvalite a nie, že príde s príkazom, takto to robte. Tak to je jedna vec. Druhá vec je, nuž, elementárne stredoškolské učebnice v manažmente ekonomike hovoria, že vy potrebujete aspoň hodinový nerušený rozhovor na začiatku hodnotiaceho obdobia na konci. Medzitým nejaké checkpointy, sprevádzanie, ktorý riaditeľ toto môže robiť? Im treba rozviazať ruky, preto supervízori, preto stredný manažment, preto deľba práce. To sú systémové zmeny, ktoré musíme robiť na všetkých úrovniach a potom sa dočkáme vyššej kvality hodnotenia a, samozrejme, aj výsledkov vzdelávania. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Horecký, Ján (KDH)
Druh vystúpenia: Vystúpenie s faktickou poznámkou

123. Ďakujem pekne za otázku. Pán kolega, pán rektor Habánik, naozaj si stojím za tým slovom, že ponúkneme ako konštruktívna opozícia riešenie. Máte pravdu, že tie tabuľky osobitne, teda nie osobitne, ale nepedagogických zamestnancov začínali hlboko pod minimálnou mzdou, aj teraz táto tabuľka, pretože minimálna mzda už nie je 750 ale 816 eur a chce ísť na 850. Teraz nejdem komentovať logiku stanovenia minimálnej mzdy na Slovensku, beriem ju teraz ako fakt a hovorím, že tá tabuľka by nemala tak začínať. Samozrejme, rozumiem tomu, že tam je nejaká potom nadväznosť tých vyšších taríf a stupňov a celkový náklad, ktorý to vygeneruje. Ja si nemyslím, že by sme vždy mali čakať na ministra, ktorý presadí toto zvýšenie tabuliek. Samému sa mi to podarilo, bola to moja podmienka vstupu do vlády, o 10 a 12, dokopy o 23 % v roku 2023, ale takto by to nemalo byť, riešiť to ad hoc, riešiť to v nejakých vyjednávaniach s odborármi a vždy po nejakom skoku. Čiže KDH hovorí aj v našom programe o systémovom nastavení, ako to urobiť, a máte moje slovo, že prinesieme taký návrh, budeme s vami o tom rokovať, nechceme vás prekvapiť, len tu v tejto sále, keď ho budeme prednášať, budeme o tom hovoriť. Verím, že nájdeme lepšie riešenie. Ďakujem.
35. schôdza NR SR - 1.deň - B. popoludní
Dátum: 2025-05-27
Poslanec: Hargaš, Ján (PS)
Druh vystúpenia: Vystúpenie s faktickou poznámkou

173. Ďakujem, pán predsedajúci. Nebudem sa k meritu veci, ale k niektorým veciam, ktoré ste povedali, pán minister, lebo bolo to veľmi zaujímavé počúvať vás. Vám teraz vadí, že niekto bol pred fabrikou ZKW, tak som to teda pochopil. Neviem, či si pamätáte takú firmu Slovalco. Pamätáte si ako Slovalco, ako za minulej vlády zatvárala fabriku? Pamätáte si takú tlačovku, tristo heliem ste tam rozložili s pánom Pellegrinim, pamätáte? A viete, prečo zatvárali? Kvôli vysokým cenám energií, ktoré spôsobila ruská agresia na Ukrajine. Ale to vtedy, neviem, že selektív... mám taký pocit, že koaličným politikom sa to stáva, že taká selektívna hluchota, slepota, čo sa deje v ich okolí, že na to ste asi nejak zabudli a teraz vám to strašne nejak vadí a vtedy vám to nejak nevadilo, že vy ste tam išli robiť show, aj keď ste veľmi dobre vedeli, že sú to nejaké externé faktory. No dobre, ale viete, že pokiaľ sa bavíme teda o ZKW, tak ja by som sa spýtal, že no dobre, a vaša úloha podľa mňa nie je chodiť na tieto miesta a hovoriť, že veď máme garančný fond. No však to všetci vieme, že máme garančný fond. A otázka je, čo ste vy spravili pre to, aby nemuseli tieto firmy prepúšťať, aby sa tu cítili dobre tie firmy, aby sa im darilo v podnikaní. No tak čo ste spravili? Hodili ste im transakčnú daň, hodili ste im zvýšené poplatky, kopec byrokracie, odmietate návrhy na znižovanie byrokracie. Viete, o tom to je. A ak vám chýbajú nejaké príbehy o tom, ako firmy musia zatvárať kvôli transakčnej dani, veľmi rád vám ich dodám, lebo ľudia nám to píšu. Takže ak zbierate takéto príbehy a chcete niekde chodiť nielen po funuse s křížkem, hovoriť o tom, že máme garančný fond, ale aj niečo spraviť pre to, aby tie firmy nemuseli zatvárať, veľmi rád dám príbehy, ako ničí transakčná daň slovenských podnikateľov. No a ešte k tej agresivite posledná poznámka. Viete, nazývať predsedu Progresívneho Slovenska kaviarenským povaľačom, to je podľa vás v poriadku? My vás takto nazývame, že vy ste nejaký ministerský povaľač? Kto je tu agresívny? Ako ja chápem, že klesajú vám percentá a asi nejak z dát ste vyčítali, že musíte viac sa do nás obúvať, ale ja sa obávam, že toto vám tie percentá neprinesie a to ešte nehovorím o tom, že PS-ko ste spomenuli toľkokrát, že pri čísle desať som už prestal počítať. Čiže naozaj trošku k tej agresivite, skúste sa najprv pozrieť do zrkadla a potom rozdávať rady ostatným. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

132. Kolegyne, kolegovia, ďakujem všetkým za faktické poznámky. Ak dovolíte, budem reagovať na pána Baláža. V prvom rade prijímam ospravedlnenie. Ja si vás vážim, pán poslanec, naozaj a ja si dokonca myslím, že ľudia vás volili, máte legitímne moc, môžte do tohto parlamentu predkladať, čo len chcete. Naozaj, hej? Ale potom sa nám nečudujte, keď sme naštvaní, keď predkladáte veci, ktoré absolútne neriešia problémy tejto krajiny. To je tá, toto je ten najväčší zdroj toho, toho naštvania, že mne je jedno, kvôli komu sú teraz tie šváby v tých nemocniciach, ale tu sa máme rozprávať o tom, ako posunieme to zdravotníctvo ďalej, aby tam neboli tie šváby, a vy sa tu rozprávate o mimovládkach. Takže to kvôli tým mimovládkam sú tam tie šváby, a preto sa tu o nich rozprávame? To je, to je tá absurdita, že tu máme úplne iné problémy a jediné, čo ste týmto zákonom dokázali, je, že donesiete nejaký zastierací problém, pretože, a to je môj názor, podľa mňa nemáte víziu pre tie skutočné problémy, ktoré táto krajina má. Tak si hľadáte nejakých nepriateľov fiktívnych, nejaké mimovládky, ktoré vám to všetko kazia, vy by ste všetko dobre robili, aj dobre robíte, ale furt len mimovládky vám to kazia a nosia tie šváby do tých nemocníc, alebo ja neviem čo. O tom sa tu máme rozprávať. O tom, ako nakopneme túto ekonomiku a nieže ju budeme dusiť cez transakčnú daň. O tom sa tu máme baviť a nie o nejakých mimovládkach, ktoré si dovolia vás kritizovať, a vy sa cítite dotknutí. A teraz ešte posledná na margo, lebo ja som to aj v rozprave hovoril, že podľa mňa robíte zbabelé kroky a ďalšie idete spraviť teraz, pretože už vidím, že sa tu zlietate všetci, takže jediné, čo nás čaká, je useknutie tejto rozpravy, lebo nedokážete počúvať tú kritiku na ten paškvil, ktorý ste priniesli, a bude to ďalší zbabelý krok. Ďakujem pekne. (Potlesk.)
33. schôdza NR SR - 15.deň - B. popoludní
Dátum: 2025-04-16
Poslanec: Hargaš, Ján (PS)
Druh vystúpenia: Vystúpenie v rozprave

A keď už som tu, budem zlý, prepáč, Štefan, ale aj teba sa spýtam, že ty vieš, koľko máš neziskoviek v Slovenskom Grobe? Šesťdesiatšesť. Šesťdesiatšesť neziskoviek má sídlo v Slovenskom Grobe, tak by som sa ťa spýtal, že keď za to budeš hlasovať, že či už si im vysvetlil, že teda sú nepriateľ štátu a potrebujeme im dať zaucho.(Reakcia z pléna.) Jasné, pokojne, transparentne. Neuveriteľné! No, čiže to je moja hlavná výhrada k tejto, tejto fušerine, ktorú tu predvádzate. Odkláňate, odkláňate pozornosť od skutočných problémov, na ktoré nemáte rieše... nemáte víziu, nemáte, nemáte, ja som normálne pozeral som si na sociálnych médiách tie komentáre alebo to, čo, to, čo tam dáva pán Glück napríklad. Je tu? Neni tu. Robin neprišiel. Že, že, že, že jediné, čo ponúkate, je, že ale sme im dali . Pamä... poznáte ten vtip, že ide mravec vedľa slona a ten mravec hovorí, že ale dupoceme, kámo! A vy nie ste ten slon, vy ste ten mravec. Vy ste ten mravec, ktorý proste len potrebuje niekomu dať zaucho, aby sa cítil, že teraz, teraz, teraz som, teraz som mu dal. A táto vaša zbabelosť, to sa neukazuje len pri tomto zákone, ale pri všetkom možnom, čo sa dialo počas tejto schôdze. Ako nás tu necháte do noci rokovať, ako pán Gašpar sľubuje, že sa vyjadrí, nakoniec sa nevyjadrí, lebo nemá na to odvahu. Ako ste si chválili novelu trestných zákonov, aby ste nemuseli ísť pred súd vysvetľovať svoje konanie. Ako ste presunuli odvolávania ministrov a dôveru tejto a hlasovanie o dôvere tejto vláde pol roka, odkedy pomaly bola predložená. Toto všetko, čiže toto, toto, toto ukazuje, že vy nie ste ten slon, vy ste ten mravec. Ten mravec, ktorý len potrebuje toho veľkého slona pri sebe, nejakého bubuláka, aby mohol povedať, že ale dupoceme, kámo . Blahoželám k tomuto dielu a každému, kto za to zahlasuje, blahoželám. Ďakujem. (Potlesk.)
33. schôdza NR SR - 15.deň - A. dopoludnia
Dátum: 2025-04-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

85. Ďakujem. Pán kolega, uviedli ste pozmeňovák, všimol som si, len zabudli ste odôvodnenie, by som nejak rád rozumel tomu, že prečo ste ho predložili. Však ja viem, že nemusíte dávať, ale bolo by to fajn, nie, však keď už tu to tak patláte, matláte, tak aspoň to nejak odôvodniť že prečo. Tak to skúsim za vás nejak odôvodniť. Pán kolega predložil pozmeňovák z jediného, jediného dôvodu, pretože sú fušeri. Pretože takí ste vy borci, tak vy bojujete proti tým neziskovkám, mimovládkam, takí ste vy majstri sveta legislatívneho procesu, že rok vám to tu kvasilo, celý tento zákon, potom ste doniesli pozmeňovák dvadsaťstranový, ktorým ste to celé prekopali, potom ste zistili, že v dvadsaťstranovom máte chyby, samozrejme, však to neni to prvýkrát, tak to teraz v treťom čítaní ešte nejak opravujete. Ja sa budem k tomu vyjadrovať potom aj v rozprave, že vy sa tu rozdrapujete, rozdrapujete sa, že vám niekto šahá na nejakú vašu profesiu politikov, že vy nechcete, aby mimovládky tu robili politiku, tak mi povedzte, čo je teda definícia tej vašej profesie. Dobrý legislatívny proces? No očividne nie. Naozaj fušerina najhrubšieho zrna, blahoželám, kolegovia, výborná práca! Za toto si fakt zaslúžite tie valorizované platy! Ďakujem.